b'\n_START_ARTICLE_\nVladimir Kante\n_START_SECTION_\n\xc5\xbdivljenje\n_START_PARAGRAPH_\nVladimir Kante se je rodil 20. avgusta 1905 v \xc5\xa0marju pri Ajdov\xc5\xa1\xc4\x8dini. Pravo je \xc5\xa1tudiral na ljubljanski pravni fakulteti, kjer je leta 1928 diplomiral in nato 1941 \xc5\xa1e doktoriral iz prava. Zaposlil se je na policiji, naprej je delal v Beogradu in pozneje v Ljubljani. V Ljubljani je bil vodja vodja politi\xc4\x8dnega oddelka in pomo\xc4\x8dnik upravnika policije Lovra Hacina. V Ljubljani je tudi napredoval do naziva vi\xc5\xa1jega policijskega svetnika. Pri svojem delu si je vseskozi prizadeval za human odnos do zapornikov. Bil je tudi eden redkih pripadnikov policije, ki je bil poslan v tujino na dodatno izobra\xc5\xbeevanje in sicer v Rim._NEWLINE_Po napadu na Jugoslavijo in njenem porazu je pokrbel, da je bil uni\xc4\x8den del policijskega arhiva s seznami protifa\xc5\xa1istov in komunistov. Po okupaciji je postal sodelavec Osvobodilno fronto in njen najpomembnej\xc5\xa1i obve\xc5\xa1\xc4\x8devalec na ljubljanski policiji. Poznan je bil pod vzdevkoma Lia in Filister. OF je vseskozi obve\xc5\xa1\xc4\x8dal o na\xc4\x8drtih in ukrepih okupatorja in njihovih sodelavcev. Tudi po nem\xc5\xa1ki okupaciji je nadaljeval z obve\xc5\xa1\xc4\x8devanjem. Zaradi izdaje so ga januarja 1945 odkrili. Kanteta so aretirali in zaprli. V zaporu so ga mu\xc4\x8dili in ga 24. februarja 1945 obesili._NEWLINE_Pesnik Pavel Golia je o njem napisal pesem z naslovom B A L A D A o nesre\xc4\x8dnem doktorju Vladimirju Kantetu. Leta 1982 je Janez Vipotnik o njem napisal roman Doktor, po katerem je bil 1985 o Kantetu posnet film z enakim naslovom.'